Da en patrulje natten til tirsdag forsøgte at standse en bil på Øster Allé i Aalborg, forsøgte bilisten at stikke af. Efter en kort biljagt, der endte i Læsøgade, sprang føreren ud af bilen og fortsatte sin flugt til fods. Det lykkedes betjentene at løbe ham op, men han satte sig voldsomt imod anholdelsen med spark, og betjentene måtte bruge både peberspray og knipler, før det endelig lykkedes at få ham med. Det viste sig efterfølgende, at manden havde en god grund til at forsøge at undslippe: den 28-årige hjørringenser er nemlig en gammel kending af politiet, der var ude på prøveløsladelse - og i bilen fandt politiet to udendørs PH-kobberlamper, sandsynligvis fra et indbrud. Den 28-årige sidder nu i detentionen, og vil sandsynligvis blive fremstillet i et grundlovsforhør senere i dag.
En indbrudstyv satte sig så hårdt imod anholdelse, at politiet måtte bruger både knipler og peberspray for at passificere ham.